**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2016-02-18 SPRENDIMO**

**NR. T1-233 „DĖL TURTO PERDAVIMO PAGAL TURTO PATIKĖJIMO SUTARTIS UŽDARAJAI AKCINEI BENDROVEI „ŠILUTĖS ŠILUMOS TINKLAI” PAKEITIMO**

2017 m. lapkričio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, 18 straipsnio 1 dalimi, Šilutės rajono  savivaldybės taryba

n u s p r e n d ž i a:

1. Pakeisti Šilutės rajono savivaldybės tarybos 2016 m. vasario 18 d. sprendimo Nr. T1-233 „Dėl turto perdavimo pagal turto patikėjimo sutartis uždarajai akcinei bendrovei „Šilutės šilumos tinklai ” 1.2 punktą ir jį išdėstyti taip:

„1.2. Šilutės r. sav., Kintų mstl., Kuršių g. 23, esančio pastato-universalaus daugiafunkcio centro 68,06 kv. m ploto dalį su katilinės įranga (katilai „Kalvis 220“, 0,22MW – 3 vnt.) ir sandėlio pastatą (nekilnojamojo turto kadastro ir registro dokumentų byloje numeris 88/38108, pastato pažymėjimas plane 1C1p, unikalus numeris 8891-9010-3013, patalpų indeksai nuo 1-22 iki 1-25, bendras plotas 68,06 kv. m; pastato pažymėjimas plane 2F1p, unikalus numeris 4400-1822-1019, bendras plotas 55,68 kv. m).“

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu susitarimą dėl patikėjimo sutarties ir perdavimo ir priėmimo akto pakeitimo.

3. Sutikti, kad UAB „Šilutės šilumos tinklai“ vykdytų projekto „Kintų katilinės rekonstrukcija įrengiant biokuro katilą“ veiklą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2017-11-

A.Bielskis S.Dilertienė V.Stulgienė

2017-11-29 2017-11-29 2017-11-29

Rengė

Daiva Thumat, (8 441) 79 210, el. p. daiva.thumat@silute.lt

2017-11-29

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TARYBOS 2016-02-18 SPRENDIMO**

**NR. T1-233 „DĖL TURTO PERDAVIMO PAGAL TURTO PATIKĖJIMO SUTARTIS UŽDARAJAI AKCINEI BENDROVEI „ŠILUTĖS ŠILUMOS TINKLAI” PAKEITIMO“**

2017 m. lapkričio 29 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Pakeisti Šilutės rajono savivaldybės tarybos 2016 m. vasario 18 d. sprendimo Nr. T1-233 „Dėl turto perdavimo pagal turto patikėjimo sutartis uždarajai akcinei bendrovei „Šilutės šilumos tinklai ” 1.2 punktą ir jį išdėstyti taip:*  *„1.2. Šilutės r. sav., Kintų mstl., Kuršių g. 23, esančio pastato-universalaus daugiafunkcinio centro 68,06 kv. m ploto dalį su katilinės įranga (katilai „Kalvis 220“, 0,22MW – 3 vnt.) ir sandėlio pastatą (nekilnojamojo turto kadastro ir registro dokumentų byloje numeris 88/38108, pastato pažymėjimas plane 1C1p, unikalus numeris 8891-9010-3013, patalpų indeksai nuo 1-22 iki 1-25, bendras plotas 68,06 kv. m; pastato pažymėjimas plane 2F1p, unikalus numeris 4400-1822-1019, bendras plotas 55,68 kv. m).“*  *Sutikti, kad UAB „Šilutės šilumos tinklai“ vykdytų projektą „Kintų katilinės rekonstrukcija, įrengiant biokuro katilą“ veiklas.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *6 straipsnio 30 punktu, viena iš savarankiškųjų savivaldybių funkcijų yra šilumos ir geriamojo vandens tiekimo ir nuotekų tvarkymo organizavimas. Vadovaujantis šio įstatymo 16 straipsnio 2 dalies 26 punktu, savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.*  *UAB „Šilutės šilumos tinklai“ pateikė viešajai įstaigai Lietuvos verslo paramos agentūrai (toliau tekste- LVPA) paraišką Nr. 04.1.1-LVPA-K-109-01-0001 dėl projekto „Kintų katilinės rekonstrukcija, įrengiant biokuro katilą“ finansavimo. Vykdomos rekonstrukcijos metu katilinės patalpose esami katilai bus keičiami į vieną biokuro katilą ir rezervinį skysto kuro katilą, taip pat bus montuojamos biokuro sandėliavimo talpos ir tiekimo įranga. Pateikus paraišką, 2017-11-23 LVPA raštu Nr. R4-5559(15.2.2.-2517) (10 p.) prašo pateikti dokumentus, įrodančius kad projekto metu keičiami katilai priklauso pareiškėjui (UAB „Šilutės šilumos tinklai“). Taip pat LVPA reikalinga pateikti nuomotojo (patikėtojo) raštišką sutikimą vykdyti projekto veiklą.*  *Šilutės r. sav., Kintų mstl., Kuršių g. 23, esanti katilinė buvo perduota UAB „Šilutės šilumos tinklai“ vadovaujantis Šilutės rajono savivaldybės tarybos 2016 m. vasario 18 d. sprendimu Nr. T1-233 „Dėl turto perdavimo pagal turto patikėjimo sutartis uždarajai akcinei bendrovei „Šilutės šilumos tinklai ”. Bendrovė 2017-11-28 raštu prašo papildyti 2016-02-18 Tarybos sprendimą Nr. T1-233, nurodant kad perduota Šilutės r. sav., Kintų mstl., Kuršių g. 23, esančio pastato-universalaus daugiafunkcinio centro 68,06 kv. m ploto dalis su katilinės įranga, t. y. su katilais „Kalvis 220“, 0,22MW – 3 vnt.*  *UAB „Šilutės šilumos tinklai“ prašo pateikti Šilutės rajono savivaldybės tarybos sutikimą vykdyti projekto „Kintų katilinės rekonstrukcija, įrengiant biokuro katilą“ veiklas.* |
| ***3. Kokių pozityvių rezultatų laukiama.*** |
| *UAB „Šilutės šilumos tinklai“ galės vykdyti projekto „Kintų katilinės rekonstrukcija, įrengiant biokuro katilą“ veiklas.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pakeičiamas Šilutės rajono savivaldybės tarybos 2016 m. vasario 18 d. sprendimo Nr. T1-233 „Dėl turto perdavimo pagal turto patikėjimo sutartis uždarajai akcinei bendrovei „Šilutės šilumos tinklai” 1.2 punktas. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Nėra.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės rajono savivaldybės tarybos 2016 m. vasario 18 d. sprendimas Nr. T1-233 „Dėl turto perdavimo pagal turto patikėjimo sutartis uždarajai akcinei bendrovei „Šilutės šilumos tinklai“.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*pridedama*](TUR08priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*